FJÖLSKYLDAN Í FYRIRRÚMI - fræðslufundur í Foreldrahúsi 18. febrúar 2009 Næstu miðvikudaga munu samtökin Vímulaus æska / Foreldrahús bjóða foreldrum til fræðslu - og kynningar um úrræði fyrir börn í vanda . Þar verður foreldrum / forráðamönnum barna einnig boðin fræðsla um tilfinningar og áhættuhegðun unglinga og hvernig aukið álag í fjölskyldum hefur áhrif á samskipti og líðan á heimilum . Nú þegar fjölskyldur standa frammi fyrir miklum breytingum í lífi og starfi þarf sérstakalega að huga að líðan og velferð barnanna . Þegar vanda ber að höndum er m.a. mikilvægt að þekkja úrræði sem fjölskyldan getur leitað til sér til halds og trausts . Fyrsti fræðslufundurinn verður haldinn miðvikudaginn 18. febrúar nk. kl. 16.30 – 18.00 í Foreldrahúsi , Borgartúni 6 í Reykjavík . DAGSKRÁ 1 . Fræðsla um áhættuhegðun unglinga ( hegðunar og / eða áfengis og vímuefnavandi ) , samskipti á heimili ( reglur , mörk , agi ) vanlíðan barna ( s.s. þunglyndi , kvíði . 2 . Ráðgjöf um möguleg úrræði sem eru í boði ( í Foreldrahúsi og / eða önnur úrræði ) . 3 . Umræður - fyrirspurnum svarað undir leiðsögn sálfræðings Leiðbeinandi : Hrafndís Tekla Pétursdóttir sálfræðingur Engin aðgangseyrir